- Vi arbejder på at skabe et nyt strandcenter ved en af Danmarks mest populære badestrande, og redningsstationen, der vidner om de mange dramatiske historier i Jammerbugten, er et vigtigt element i den forbindelse, siger formanden for Blokhus og Omegns Grundejerforening, Jens Saabo. Det er Inge og Asker Larsens Fond, der står bag donationen, og projektet er godkendt af museumsfolk fra Den Gamle By i Århus. - Strandcentret kommer også til at omfatte et Fiskernes Hus, for vi ønsker at bevare kystfiskeriet i denne del af Jammerbugten - hvilket både er til gavn for de fastboende og de op mod en million gæster, vi hvert år har på stranden. Den genopførte redningsstation vil være et vigtigt skridt på vejen mod det mål, siger formand for Blokhus Strand og Baadlaug, Arne Henriksen. Redningsstationen vil blive opført i løbet af sommeren.

Opsummering:
En donation på 1,8 millioner kroner gør det muligt at genopføre den redningsstation fra 1852, som tyskerne under Anden Verdenskrig fjernede fra den nordjyske badeby.